Letsie III dari Lesotho

Raja Letsie III (diputerakan David Mohato Bereng Seeiso; 17 Julai 1963) ialah Raja Lesotho. Baginda menggantikan ayahanda baginda, Moshoeshoe II, ketika ayahandanya dibuang dari negara tersebut pada tahun 1990. Ayahandanya segera kembali menjadi raja pada tahun 1995 tetapi kemudian mangkat dalam kemalangan kereta pada awal tahun 1996, dan Raja Letsie menjadi raja lagi. Sebagai raja berperlembagaan, kebanyakan tugas Raja Letsie sebagai raja Lesotho berkaitan dengan istiadat.

Biografi 
Baginda berpendidikan di United Kingdom di Kolej Ampleforth. Baginda melanjutkan pelajarannya ke Universiti Kebangsaan Lesotho dan baginda menerima Ijazah Sarjana Muda Sastera dalam Undang-Undang. Baginda kemudian melanjutkan pengajian di Universiti Bristol (Diploma Pengajian Undang-undang Bahasa Inggeris, 1986), Kolej Wolfson, Cambridge (Pengajian Pembangunan, 1989), dan Kolej Wye (Ekonomi Pertanian). Baginda menamatkan pengajiannya pada tahun 1989, ketika baginda kembali ke Lesotho.

Baginda telah ditabal sebagai Ketua Matsieng pada 16 Disember 1989.

Pemahkotaannya berlangsung pada 31 Oktober 1997 di Stadium Setsoto. Charles, Putera Wales juga menghadiri majlis tersebut.

Pada 1 Disember 2016, di Rom, Raja Letsie III ditabal sebagai Duta Khas FAO terbaru untuk Pemakanan oleh Ketua Pengarah Organisasi, José Graziano da Silva.

Perkahwinan dan putera-puteri 
Raja Letsie berkahwin dengan Karabo Motšoeneng pada tahun 2000. Baginda mempunyai dua puteri dan seorang outera.

 Puteri Mary Senate Mohato Seeiso, diputerakan pada 7 Oktober 2001.
 Puteri 'Maseeiso, diputerakan pada 20 November 2004.
 Putera Lerotholi David Mohato Bereng Seeiso, diputerakan pada 18 April 2007.

Naungan 
Penaung Anugerah Putera Mohato (Khau ea Khosana Mohato).

Penghormatan

Penghormatan kebangsaan 
  : Grand Master of the Most Dignified Order of Moshoeshoe.
  : Grand Master of the Most Courteous Order of Lesotho.
  : Grand Master of the Most Meritorious Order of Mohlomi.
  : Grand Master of the Most Loyal Order of Ramatseatsane.
  : Outstanding Service Medal.

Penghormatan luar negeri 
  :
  Keluarga Diraja Dua Silicy: Bailiff Knight Grand Cross of Justice of the Two Sicilian Royal Sacred Military Constantinian Order of Saint George (8 Oktober 2013).

Keturunan

Rujukan

Pautan luar 
Biografi rasmi Raja Letsie III

|-

Kelahiran 1963
Orang hidup
Raja Lesotho